**OBAVIJEST O MOGUĆNOSTI PODNOŠENJA ZAHTJEVA ZA ODGODU PLAĆANJA, OBROČNU OTPLATU DUGA TE PRODAJU ILI DJELOMIČAN OTPIS POTRAŽIVANJA**

**NEJAVNA DAVANJA**

[Uredbom o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja](http://narodne-novine.nn.hr/clanci/sluzbeni/2013_05_52_1056.html) (NN broj 52/13) i [Uredbom o izmjenama i dopunama uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja (Narodne novine, broj 94/14)](http://narodne-novine.nn.hr/clanci/sluzbeni/2014_07_94_1887.html) utvrđeni su kriteriji, mjerila i postupak za odgodu plaćanja, obročnu otplatu duga te prodaju, otpis ili djelomičan otpis potraživanja države i jedinica lokalne i područne (regionalne) samouprave.

**Predmet Uredbe su nejavna davanja**. Uz mogućnost odgode i obročne otplate, ovom se Uredbom omogućava i prodaja, otpis ili djelomičan otpis potraživanja.

Nejavna davanja u Gradu Sisku su gradski prihodi na temelju sklopljenih ugovora od strane nadležnih upravnih odjela.

|  |  |
| --- | --- |
| NEJAVNA DAVANJA U GRADU SISKU | * Najam gradskih stanova , |
| * Otkup gradskih stanova |
| * Prefakturirani režijski troškovi za gradske stanove – toplinska energija, pričuva , električna energija i dr. |
| * Zakup poslovnog prostora |
| * Zakup neizgrađenog građevinskog zemljišta za korištenje u poljoprivredne svrhe |
| * Zakup javne površine – pokretne radnje , uslužne naprave , naprave za zabavu , štandovi , zabavni park , ugostiteljske terase |
| * Zakup nekretnina za postavljanje predmeta za isticanje reklamnih poruka i oglašavanje . |

Dužnik je obvezan podnijeti pisani zahtjev na obrascima s obveznim prilozima:

* **[Obrazac ZFO za fizičke osobe-GRAĐANI-NEJAVNA DAVANJA](C:\\Users\\marijana.klobucar\\AppData\\Local\\Microsoft\\Windows\\Temporary Internet Files\\Content.Outlook\\TE5BRNOR\\Obrazac ZFO-nejavna davanja.docx)**
* **[Obrazac ZPO za pravne osobe-NEJAVNA DAVANJA](C:\\Users\\marijana.klobucar\\AppData\\Local\\Microsoft\\Windows\\Temporary Internet Files\\Content.Outlook\\TE5BRNOR\\Obrazac ZPO-nejavna davanja.docx)**

Zahtjevi se podnose u pisarnici Grada Siska s naznakom : Upravnog odjela za upravne , imovinsko prave i opće poslove , a za zakup neizgrađenog građevinskog zemljišta za korištenje u poljoprivredne svrhe sa naznakom : Upravnog odjela za gospodarstvo i komunalni sustav .

Nakon mišljenja nadležnog upravnog odjela zahtjevi se prosljeđuju u Upravni odjel za proračun i financije.

**JAVNA DAVANJA**

**Općim poreznim zakonom** (NN broj 147/08, 18/11, 78/12, 136/12, 73/13 i 26/15) uređuje se odnos između poreznih tijela koja primjenjuju propise o porezima i drugim javnim davanjima, ako posebnim zakonima o pojedinim vrstama poreza i drugim javnim davanjima nije uređeno drugačije i predstavlja zajedničku osnovu poreznog sustava.

**Javna davanja** su sva davanja koja su kao javna davanja utvrđena Općim poreznim zakonom.

Javna davanja su porezi i druga javna davanja.

|  |  |
| --- | --- |
| **JAVNA DAVANJA U GRADU SISKU** | * **Komunalna naknada** |
| * **Komunalni doprinos** |
| * **Naknada za zadržavanje nezakonito izgrađene građevine** |

Dužnici imaju sljedeće mogućnosti:

* ODGODA PLAĆANJA I OBROČNA OTPLATA DUGA
* OTPIS ILI DJELOMIČAN OTPIS POTRAŽIVANJA

Dužnik je obvezan podnijeti pisani zahtjev na obrascima s obveznim prilozima:

* **[Obrazac ZFO za fizičke osobe-GRAĐANI-JAVNA DAVANJA](C:\\Users\\marijana.klobucar\\AppData\\Local\\Microsoft\\Windows\\Temporary Internet Files\\Content.Outlook\\TE5BRNOR\\Obrazac ZFO-javna davanja.docx)**
* **[Obrazac ZPO za pravne osobe-JAVNA DAVANJA](C:\\Users\\marijana.klobucar\\AppData\\Local\\Microsoft\\Windows\\Temporary Internet Files\\Content.Outlook\\TE5BRNOR\\Obrazac ZPO-javna davanja.docx)**

Zahtjevi se podnose u pisarnica Grada Siska s naznakom **Upravnog odjela za gospodarstvo i komunalni susta**v.

Nakon mišljenja nadležnog upravnog odjela zahtjevi se prosljeđuju u Upravni odjel za proračun i financije.